LED-lamppu on vaihtoehtoinen valonlähde jolla voidaan korvata tavanomaisia hehkulamppuja, halogeenilamppuja ja pienloistevalaisimia, joissa on vakiokanta, kuten esim. E27, E14 tai GU10. Valonlähteiden muoto ja ulkonäkö muistuttaa korvattavia valonlähteitä, ja niissä on sisäänrakennettu ohjain.
Käyttöikä vaihtelee valmistajasta ja lampputyypistä riippuen, mutta yleensä keskimääräisenä käyttöikänä pidetään 15000-35000 tuntia, joka tarkoittaa, että enintään 50 % valonlähteistä on sammunut (B50) ja että jäljellä olevat valonlähteet valaisevat vähintään 70 % teholla (L70) alkuperäiseen valotehoon verrattuna. Arvio edellyttää, että lamput ovat 25 asteen huoneenlämmössä.
LED-valaisin on täydellinen valaisin (yksikkö), joka voidaan liittää sähköverkkoon integroidun tai erillisen ohjaimen avulla (muuntaja, ohjain, virtalähde). Lisäksi valaisinkotelo sisältää LED-moduulin, heijastimen ja/tai linssin sekä jäähdytysyksikön, joka johtaa lämmön pois diodeilta. Ohjaimesta riippuu yleensä, voiko valaisinta säätää himmentimellä.
Käyttöikä vaihtelee valmistajasta ja valaisintyypistä riippuen, ja se ilmaistaan useimmiten käyttökelpoisena elinikänä. Tämän tuntimäärän kuluessa valaisin säilyttää vähintään 70 % alkuperäisen valon määrästä (L70), ja alle 10 % valaisimista lopettaa toimintansa (B10).